जस्टिस लीग: वॉर

जस्टिस लीग: वॉर एक डायरेक्ट-टू-वीडियो एनिमेटेड सुपरहीरो फ़िल्म है, जो डीसी कॉमिक्स की सुपरहीरो टीम जस्टिस लीग पर आधारित है । जे ओलिवा द्वारा निर्देशित इस फ़िल्म की पटकथा हीथ कोर्सन ने लिखी है, और इसकी कहानी २०११ डीसी यूनिवर्स रीलांच के उपरांत जॉफ जॉन्स और जिम ली द्वारा रचित पहली कहानी "जस्टिस लीग: ओरिजिन" का एक रूपांतरण उत्पत्ति है। यह डीसी यूनिवर्स एनिमेटेड ओरिजिनल मूवीज़ शृंखला की १८ वीं फिल्म है, जो साथ ही एक नई साझा शृंखला, डीसी एनिमेटेड मूवी यूनिवर्स का भी हिस्सा है।

यह फिल्म २१ जनवरी २०१४ को डिजिटल डाउनलोड पर जारी की गई थी, और फिर ४ फरवरी २०१४ को ब्लू-रे और डीवीडी प्रारूपों पर जारी की गई थी। उसी दिन इसका वर्ल्ड प्रीमियर पैले सेंटर फॉर मीडिया में हुआ था। ११ अगस्त २०१५ को वार्नर होम वीडियो ने एक कॉम्बो पैक पर फिल्म को फिर से जारी किया, जिसमें एक डीवीडी और ब्लू-रे कॉपी, एक डिजिटल कॉपी और ग्राफिक उपन्यास शामिल है।

फिल्म में एलियन डार्कसाइड द्वारा पृथ्वी पर आक्रमण, और फिर उसका मुकाबला करने के लिए एक सुपरहीरो टीम के गठन को दर्शाया है, जिसमें सुपरमैन, बैटमैन, वंडर वूमन, फ्लैश, ग्रीन लैंटर्न, सायबॉर्ग और शज़ैम शामिल हैं। फ़िल्म का एक सीक्वल, जस्टिस लीग: थ्रोन ऑफ अटलांटिस, जनवरी २०१५ में जारी किया गया था।

 पात्र 

 एलन टुडिक – क्लार्क केंट / काल-एल / सुपरमैन
 जेसन ओमारा – ब्रूस वेन / बैटमैन
 मिशेल मोनाहेन – डायना प्रिंस / वंडर वूमन
 जस्टिन किर्क – हाल जॉर्डन / ग्रीन लैंटर्न
 क्रिस्टोफर गोरहम – बैरी एलन / द फ्लैश
 शेमार मूर – विक्टर स्टोन / सायबॉर्ग
 शॉन एस्टिन तथा जैक कैलिसन – बिली बैटसन / शज़ैम
 स्टीवन ब्लम – डार्कसाइड
 डी ब्रैडली बेकर – पैराडीमन
 योआन ग्रेफेथ – थॉमस मॉरो
 रिचर्ड मैक्गॉनेगल – राष्ट्रपति
 जॉर्ज न्यूबर्न – स्टीव ट्रेवर
 ब्रूस थॉमस – देसाद
 रॉकी कैरल – सिलस स्टोन
 किम्बर्ली ब्रूक्स – डार्ला डुडली
 हाइंडन वाल्च – हैना ग्रेस
 मेलिक बर्गर – सारा चार्ल्स

 सन्दर्भ 

 बाहरी कड़ियाँ 


श्रेणी:2014 की फ़िल्में
श्रेणी:एनिमेशन